На основу члана 55. став 1. тачка 2), члана 57. став 2, члана 60. став 1. тачка 2) Закона о јавним набавкама („Службени гласник Републике Србије“, број 124/12, 14/15 и 68/15)

**МИНИСТАРСТВО**

**ТРГОВИНЕ, ТУРИЗМА И ТЕЛЕКОМУНИКАЦИЈА**

**11000 Београд, Немањина 22-26**

о г л а ш а в а

# ПОЗИВ ЗА ПОДНОШЕЊЕ ПОНУДА

# у поступку јавне набавке мале вредности

**за јавну набавку услуге – Стручна помоћ у пословима оцењивања испуњености услова за пружање квалификованих услуга од поверења**

**ЈН МВ 9/2019**

1. **Министарство трговине, туризма и телекомуникација, Немањина 22-26, Београд,** [**www.mtt.gov.rs**](http://www.mtt.gov.rs)**,** орган државне управе,позива сва заинтересована лица да поднесу своје понуде под условима из конкурсне документације.за предметну јавну набавку.

**Предмет јавне набавке:** Услуга – Стручна помоћ у пословима оцењивања испуњености услова за пружање квалификованих услуга од поверења.

**Назив и ознака из општег речника набавке:** 72222100 – Услуге стратешке ревизије информационих система или технологија.

Предмет јавне набавке ближе је одређен у конкурсној документацији.

1. **Критеријум за избор и доделу уговора:**

Критеријум за доделу уговора је **„економски најповољнија понуда“.**

**Е**лементи критеријума економски најповољнија понуда коју су предмет бодовања:

|  |  |  |
| --- | --- | --- |
| Ред. бр. | Елементи критеријума | Mаксималан број пондера |
| 1. | радно ангажовано лице која поседује одговарајући сертификат у области информационе безбедности ИСО 22301 – Друштвена безбедност – Системи менаџмента континуитетом пословања (сертификат да је „водећи испитивач») | 5 |
| 2. | радно ангажовано лице која поседује одговарајући сертификат у области информационих технилогија ИСО 20000 - Информационе технологије – Менаџмент услугама (сертификат да је „водећи испитивач») | 5 |
| 3. | радно ангажовано лице које је урадио једну или више ревизија за наручиоца у шеми ИСО 17065 - Оцењивање усаглашености – Захтеви за тела која сертификују производе, процесе и услуге ("Стандард ИСО/ИЕЦ 17065:2012" са везом на ЕТСИ ЕН 319 403, в. 2.2.2)  или СРПС ЕН 319 403 - Електронски потписи и инфраструктуре (ЕСИ) – Оцењивање усаглашености пружаоца услуга од поверења – Захтеви за тела за оцењивање усаглашености која оцењују пружаоце услуга од поверења (национални еквивалент) или које је учествовало у оцењивању усаглашености пружаоца услуга са прописима Републике Србије у овој области. | 15 |
| 4. | **укупна понућена цена** | 75 |
| **УКУПНО:** | | 100 |

Напомена: **Најповољнији понуђач** коме се додељује уговор у предметном поступку јавне набавке је онај понуђач **који освоји највећи број пондера сабирањем освојених пондера на основу елемената критеријума наведених** у табели: елементи критеријума економски најповољније понуда.

**Методологија за доделу пондера дефинисана је у конкурсној документацији.**

**Резервни елементи критеријума**

Уколико није могуће донети одлуку о додели уговора због понуђених више понуда са једнаким бројем пондера, наручилац ће уговор доделити понуђачу који је освојио највећи број пондера за елемент критеријума“цена“.Уколико два или више понуђача имају исти број укупних пондера и исти број пондера за елемент критеријума“цена“, Наручилац ће уговор доделити понуђачу који буде извучен путем **жреба**, у складу са чланом 84. став 4. ЗЈН Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које су једнаке према критеријуму и резервном критеријуму, а на основу којих су најповољније. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор. О спроведеном жребу се сачињава записник који потписују чланови комисије и овлашћени представници понуђача. Понуђачима који не присуствују овом поступку, наручилац ће доставити записник о спроведеном жребу, а присутним овлашћеним представницима понуђача се записник предаје одмах након спроведеног жреба.

1. **Начин преузимања конкурсне документације:**

Конкурсна документација је доступна на интернет адреси Министарства трговине, туризма и телекомуникација: www.mtt.@gov.rs и Порталу јавних набавки http://portal.ujn.gov.rs/

**4. Начин подношења понуда и рок:**

Рок за подношење понуда је **25.02.2019.** године до **10:00** часова на писарници Наручиоца.

Послове писарнице за Наручиоца обавља писарница Управе за заједничке послове републичких органа, ул. Немањина 22-26, Београд. Детаљно упутство о начину подношење понуда је дато у конкурсној документацији за предметну јавну набавку.

**5. Време и место отварања понуда:**

Отварање понуда одржаће се **истог дана** по истеку рока за подношење понуда, у **11:00** часова у просторијама Наручиоца, Немањина 22-26, 10. спрат, канцеларија број 30. Отварање понуда је јавно.

**6. Услови под којима представници понуђача могу учествовати у поступку отварања понуда:**

Представници понуђача који присуствују јавном отварању понуда у име понуђача морају Комисији Наручиоца доставити одговарајуће овлашћење потписано од стране одговорног лица понуђача и са печатом понуђача. У противном наступају као јавност и не могу предузимати активне радње у поступку (потписивање записника, истицање приговора и др.)

**7. Рок за доношење одлуке:**

Рок за доношење одлуке не може бити дужи од 10 дана од дана отварања понуда, у складу са чланом 108. став 3. ЗЈН.

**8. Контакт:**

Министарство трговине, туризма и телекомуникација - Одсек за јавне набавке, Немањина 22-26, Београд, 10. спрат, канцеларија број 30 и 31, контакт телефон: 011/3614-077 и 011/2643-028.